Jean Absil (23 Oktober 1893 – 2 Februarie 1974) was 'n Belgiese komponis, orrelis en professor by die Brussel Konservatoria Absil was gebore in Bonsecours, Hainaut (provinsie), België. Sy onderwyser aldaar was Alphonse Oeyen, orrelis by die basilika van Bonsecours. Hy het vanaf 1913 gestudeer in orrel en harmonie by die Brusselse Konservatoria, maar nadat hy klaargemaak het, het hy egter besluit om te konsentreer op musikale komposisie. In 1922 het Absil die Prix de Rome (België) gewen en in 1934 die Prix Rubens, wat hom in staat gestel het om na Parys, Frankryk te reis. Absil het in Parys kennis gemaak met sy mede komponiste Ibert, Darius Milhaud, en Arthur Honegger. Hy het egter internasionale statuur verkry met die eerste opvoering van sy eerste klavierkonsert (op. 30). Absil het vanaf 1930 in die harmonie onderrig gegee by die Brussel Konservatoria, en ses jaar later 'n professor van kontrapunt aldaar geword. Van sy studente was Paul Danblon. Hy het ook onderrig gegee by Chapelle Musicale Reine Elisabeth en by die Etterbeek Musiekskool.